Proiect

PARLAMENTUL REPUBLICII MOLDOVA

LEGE

pentru ratificarea Acordului cu privire la colaborarea în domeniul

cinematografiei, semnat la Almatî la 10 februarie 1995


Parlamentul adoptă prezenta lege organică.


Art.1. – Se ratifică Acordul cu privire la colaborarea în domeniul cinematografiei,  semnat la Almatî la 10 februarie 1995, cu următoarea rezervă:


„Colaborarea se va realiza în conformitate cu legislaţia naţională şi obligaţiile  internaţionale ale Republicii Moldova în domeniul respectiv”.


Art.2. – Ministerul Afacerilor Externe şi Integrării Europene va notifica Comitetului Executiv al C.S.I. ratificarea Acordului nominalizat.


Art.3. – Ministerul Culturii şi Turismului va întreprinde măsurile necesare în vederea realizării prezentului Acord. 

Preşedintele Parlamentului
Expunere de motive privind oportunitatea ratificării de către Republica Moldova a Acordului cu privire la colaborarea în domeniul cinematografiei
Ministerul Culturii şi Turismului al Republicii Moldova, luînd în consideraţie importanţa deosebită a cooperării în diverse domenii în cadrul Comunităţii Statelor Independente consideră oportună ratificarea Acordului cu privire la colaborarea în domeniul cinematografiei.
Documentul nominalizat a fost elaborat în conformitate cu prevederile acordurilor semnate anterior de Republica Moldova privind colaborarea în cadrul CSI şi se bazează pe interesul comun al statelor participante în crearea condiţiilor favorabile pentru dezvoltarea relaţiilor de colaborare reciprocă în domeniul culturii.
Statelor participante la prezentul acord li se vor crea posibilităţi reale de consolidare şi armonizare a relaţiilor tradiţionale între popoarele din stateie-membre CSI prin susţinerea şi dezvoltarea artei cinematografice de o înaltă valoare artistică, colaborarea părţilor în domeniul păstrării şi exploatării comune a fondurilor cinematografice, apărarea dreptului de autor, susţinerea întreprinzătorilor, libera creaţie, etc.
Ţările semnatare ale acordului nominalizat, inclusiv Republica Moldova, prin eforturi comune se vor susţine reciproc în dezvoltarea artei cinematografice moderne, vor stimula diverse forme de colaborare în domeniul cinematografiei, în pregătirea şi reciclarea cadrelor, în păstrarea şi utilizarea moştenirii cinematografie.
Ratificarea acestui Acord va da un impuls în relansarea producţiei de filme naţionale, prin descoperirea unor noi parteneri de afaceri, precum şi noi pieţe pentru desfacerea producţiei cinematografice.

